Tarybos Reglamentas (EEB) Nr. 2211/80
1980 m. birželio 27 d.
dėl susitarimo tarp Europos ekonominės bendrijos ir Danijos Vyriausybės bei Farerų salų Vidaus Vyriausybės dėl žvejybos sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi 1976 m. lapkričio 3 d. rezoliucijoje dėl tam tikrų 200 mylių žvejybos rajono, pradėsiančio veikti 1977 m. sausio 1 d., sukūrimo Bendrijoje išorinių aspektų Taryba sutiko, kad per atitinkamas Bendrijos sutartis turi būti gauta ir išlaikyta Bendrijos žvejų teisė žvejoti trečiųjų šalių vandenyse;
kadangi turi būti sudarytas susitarimas tarp Bendrijos ir Danijos Vyriausybės bei Farerų salų Vidaus Vyriausybės dėl žvejybos, pasirašyta 1977 m. kovo 15 d.,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas susitarimas tarp Europos ekonominės bendrijos ir Danijos Vyriausybės bei Farerų salų Vidaus Vyriausybės dėl žvejybos.
Susitarimo tekstas pridedamas prie šio reglamento.
2 straipsnis
Tarybos pirmininkas paskelbia susitarimo 11 straipsnyje numatytą pranešimą [2].
3 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. birželio 27 d.